  Виталий Пронин Жаль-жаль зор кисьтэ ке, ульчаос шуръёслы пӧрмо.Удмуртилэн Тӧроез Александр Соловьёв Ижысь сюресъёсты эскериз.Туэ шаерысьтымы гуртъёсын но городъёсын 70 иськем ульчаос, 170 азбар асфальтэн шобыртэмын луозы. Та ужъёслы висъямын 968 миллион манет. 593 миллионэз кошкоз Ижысь, 175 миллионэз ёросъёсысь урамъёсты волятонлы.Республикалэн кивалтӥсез вераськиз шоркарысь пӧртэм урамъёсын улӥсь калыкен. Сэрттэмын-пертчемын шугъяськытӥсь юанъёс. Кылсярысь, жаль-жаль зор кисьтэ ке, ульчаос шуръёслы пӧрмо. Озьыен, ливнёвкаосты ӟеч-ӟеч сузяно. Та сяна, луэ озьы но: выль асфальт лэсьто, нош коммунальной службаосын ужасьёс сое гыро-порыло. Александр Соловьёв ӝот-ӝот шуиз: озьы ужаны уг яра!Ольга Корепанова Туспуктэм: www.udmurt.ru Теги: сюрес ужпум  